CELEX: 22013D0211
Language: sk
Date: 2013-11-08 00:00:00
Title: Rozhodnutie Spoločného výboru EHP č. 211/2013 z  8. novembra 2013 , ktorým sa mení protokol 47 (o zrušení technických prekážok v obchodovaní s vínom) k Dohode o EHP

27.3.2014   
            
            
               SK
            
            
               Úradný vestník Európskej únie
            
            
               L 92/37
            
         
      ROZHODNUTIE SPOLOČNÉHO VÝBORU EHP
   č. 211/2013
   z 8. novembra 2013,
   ktorým sa mení protokol 47 (o zrušení technických prekážok v obchodovaní s vínom) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 144/2013 z 19. februára 2013, ktorým sa mení a dopĺňa nariadenie (ES) č. 606/2009, pokiaľ ide o určité enologické postupy a obmedzenia, ktoré sa na ne uplatňujú, ako aj nariadenie (ES) č. 436/2009, pokiaľ ide o zaznamenávanie týchto postupov do sprievodných dokumentov k preprave vinárskych výrobkov a do evidencie, ktorú treba viesť v sektore vinohradníctva a vinárstva (1), sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 172/2013 z 26. februára 2013 o odstránení určitých existujúcich názvov vín z registra ustanoveného v nariadení Rady (ES) č. 1234/2007 (2) sa má začleniť do Dohody o EHP.
            
         
               (3)
            
            
               Toto rozhodnutie sa vzťahuje na právne predpisy týkajúce sa vína. Právne predpisy týkajúce sa vína sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v siedmom odseku úvodu k protokolu 47 k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Protokol 47 k Dohode o EHP by sa preto mal zodpovedajúcim spôsobom zmeniť.
            
         PRIJAL TOTO ROZHODNUTIE:
   Článok 1
   Dodatok 1 k protokolu 47 k Dohode o EHP sa mení a dopĺňa takto:
   
               1.
            
            
               V bode 9 [nariadenie Komisie (ES) č. 436/2009] sa dopĺňa tento text:
               „, zmenené týmito právnymi predpismi:
               
                           —
                        
                        
                           
                              32013 R 0144: vykonávacie nariadenie Komisie (EÚ) č. 144/2013 z 19. februára 2013 (Ú. v. EÚ L 47, 20.2.2013, s. 56).“
                        
                     
         
               2.
            
            
               V bode 10 [nariadenie Komisie (ES) č. 606/2009] sa dopĺňa táto zarážka:
               
                           „—
                        
                        
                           
                              32013 R 0144: vykonávacie nariadenie Komisie (EÚ) č. 144/2013 z 19. februára 2013 (Ú. v. EÚ L 47, 20.2.2013, s. 56).“
                        
                     
         
               3.
            
            
               Za bod 12 [nariadenie Komisie (EÚ) č. 1022/2010] sa vkladá tento bod:
               
                           „13.
                        
                        
                           
                              32013 R 0172: vykonávacie nariadenie Komisie (EÚ) č. 172/2013 z 26. februára 2013 o odstránení určitých existujúcich názvov vín z registra ustanoveného v nariadení Rady (ES) č. 1234/2007 (Ú. v. EÚ L 55, 27.2.2013, s. 20).“
                        
                     
         Článok 2
   Znenie vykonávacích nariadení (EÚ) č. 144/2013 a (EÚ) č. 172/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. novembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. novembra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 47, 20.2.2013, s. 56.
   
      (2)  Ú. v. EÚ L 55, 27.2.2013, s. 20.
   
      (3)  Ústavné požiadavky neboli oznámené.